Krisis kemasinan Messina

Krisis kemasinan Messina (juga dirujuk sebagai peristiwa Messina, dan pada peringkat akhir dikenali sebagai peristiwa Lago Mare) ialah peristiwa geologi yang melibatkan Laut Mediterranean mengalami kitaran pengeringan yang sama ada separa ataupun hampir lengkap sepanjang bahagian akhir peringkat Messina pada epok Miosen, bermula sekitar 5.96 sehingga ke 5.33 Ma (juta tahun dahulu). Ia berakhir dengan banjir Zankle apabila air lautan Atlantik mula membanjiri semula lembangan Mediterranean yang mengering itu.Gautier, F., Clauzon, G., Suc, J.P., Cravatte, J., Violanti, D., 1994. Age and duration of the Messinian salinity crisis. C.R. Acad. Sci., Paris (IIA) 318, 1103–1109.

Sampel mendapan yang tertimbus di bawah dasar laut pada Laut Mediterranean yang termasuk mineral sejat, tanah, serta tumbuhan fosil, menunjukkan bahawa pendahulu Selat Gibraltar tertutup kira-kira 5.96 juta tahun dahulu sehingga memisahkan laut Mediterranean dari lautan Atlantik. Hal ini mengakibatkan tempoh kekeringan sebahagian Laut Mediterranean, dan tempoh kekeringan tersebut merupakan tempoh pertama daripada beberapa tempoh sedemikian semasa akhir epok Miosen. Selepas selat itu ditutup buat kali terakhir sekitar 5.6 Ma, iklim serantau yang secara amnya kering pada masa itu mengeringkan lembangan Mediterranean hampir sepenuhnya dalam masa seribu tahun. Pengeringan besar-besaran ini meninggalkan sebuah lembangan yang kering lagi dalam, mencapai  jauh di bawah paras laut biasa, dengan beberapa poket hipersalinus yang serupa dengan Laut Mati hari ini. Kemudian, sekitar 5.5 Ma, keadaan iklim yang lebih lembap menyebabkan lembangan menerima lebih banyak air tawar daripada sungai, secara beransur-ansur mengisi dan mencairkan tasik hipersalinus ke dalam poket air payau yang lebih besar (sama seakan Laut Kaspia pada hari ini). Krisis kemasinan Messina berakhir dengan Selat Gibraltar akhirnya dibuka semula 5.33 Ma, apabila air dari lautan Atlantik dengan cepat memenuhi lembangan Mediterranean melalui peristiwa banjir Zankle.

Malah pada hari ini, laut Mediterranean adalah jauh lebih masin berbanding lautan Atlantik Utara, disebabkan oleh keadaannya yang hampir terasing oleh Selat Gibraltar berserta kadar penyejatannya yang tinggi. Jika Selat Gibraltar ditutup semula (yang mungkin berlaku dalam masa terdekat mengikut masa geologi), kebanyakan air pada laut Mediterranean akan sejat dalam kira-kira seribu tahun, selepas itu pergerakan ke utara Afrika yang berterusan boleh melenyapkan kewujudan laut Mediterranean sama sekali.

 Rujukan 

 Bacaan lanjut 




 Pautan luar 


 Arizona University: Geology 212, Lecture 17: "When the Mediterranean Dried Up". (Accessed 7/16/06)

 The Messinian Salinity Crisis by Ian West (Internet Archive copy)
 A brief history of the Messinian on Sicily by Rob Butler. Archived
 Messinian online
Kategori:Geologi kawasan
Kategori:Paleogeografi